**PROCEDURA ZA PRISUSTVO PRATIOCA POROĐAJU**

Prisustvo pratioca porođaju unaprjeđuje pozitivno iskustvo žene u toku porođaja i podrazumijeva psihofizičku podršku pratioca u toku porođaja a veoma je važno i za rano započinjenje dojenja.

U našem Porodilištu podržavamo prisustvo pratioca, koji u toku prirodnog porođaja može biti u pratnji trudnice sve vrijeme, a u slučaju planiranog carskog reza u kraćim periodima prije i neposredno nakon operacije.

**Pratilac može biti suprug, partner, prijateljica, rođaka, odnosno osoba koju trudnica izabere.** Ukoliko želite da uz Vas na porođaju bude suprug ili neka druga osoba po Vašem izboru, potrebno je prije porođaja (obično nakon 36 nedjelje trudnoće) uputite zahtjev glavnoj sestri Porodilišta na e-mail adresu: **dara.vujovic@ kccg.me** ili [**kccg.porodiliste@gmail.com**](mailto:kccg.porodiliste@gmail.com) i ubrzo ćete dobiti odgovor. Prisustvo partnera podrazumijeva poštovanje kućnog reda KCCG-a o kojem će Vas informisati babica po dolasku u Porodilište.

Na sajtu KCCG, na stranici „Pravna akta“, (link: <https://kccg.me/o-nama/>) možete pronaći Pravilnik o kućnom redu naše ustanove.